Tematická oblasť „právne normy a legislatíva“ na štátne skúšky pre AR 2024/2025, študijný program „adaptívne lesníctvo“, II. stupeň (študenti zapojení do programu OLH počas štúdia, namiesto „riadenie lesných podnikov“)

1. Právo. Funkcie práva. Systém práva. Odvetvia súkromného a verejného práva. Pramene práva: právne obyčaje, precedensy, normatívne právne akty, normatívne zmluvy. Európske pramene práva: primárne, sekundárne a inštitucionálne právo.

2. Právna norma. Druhy právnych noriem v SR. Druhy právnych noriem EÚ. Základná štruktúra právnej normy na príklade zákona. Pôsobnosť právnych noriem: časová, územná, vecná, osobná.

3. Tvorba práva. Legislatívny proces na príklade schvaľovania zákona v NR SR: Legislatívna iniciatíva. Prerokovanie návrhu. Hlasovanie o návrhu. Signácia schváleného návrhu. Publikácia právnej normy.

4. Právny vzťah. Prvky právneho vzťahu – právne skutočnosti, subjekt, objekt a obsah právneho vzťahu. Druhy právnych skutočností. Právne a protiprávne konanie. Právne udalosti. Protiprávne stavy.

5. Čas v práve. Význam času v práve. Premlčanie. Preklúzia. Pravá a nepravá retroaktivita. Aplikácia práva. Účinnosť, právoplatnosť a vykonateľnosť aktov aplikácie práva. Výkon rozhodnutia.

6. Správne konanie. Správny poriadok. Rozsah pôsobnosti. Zásady správneho konania. Účastníci konania. Zúčastnená osoba. Podanie a jeho náležitosti.

7. Správne konanie. Zabezpečenie priebehu a účelu konania (predvolanie, predvedenie, predbežné opatrenie, dožiadanie, poriadkové opatrenie). Dôkazné prostriedky. Svedok, znalci, listiny, ohliadky, čestné vyhlásenie. Rozhodnutie – formálne a obsahové náležitosti.

8. Správne konanie. Riadne a mimoriadne opravné prostriedky. Riadne opravné prostriedky: Odvolanie. Rozklad. Mimoriadne opravné prostriedky: Obnova konania. Preskúmanie rozhodnutia mimo odvolacieho konania. Konanie o proteste prokurátora. Preskúmanie rozhodnutia súdom.

9. Zákon o ochrane prírody a krajiny. Všeobecná ochrana prírody a krajiny. Stupne ochrany a obmedzenia a zákazy, ktoré sa týkajú lesného hospodárstva. Chránené územia a stupne ochrany, ktoré v nich platia. Chránené vtáčie územie a územie európskeho významu, posudzovania činností vykonávaných v územiach patriacich do európskej sústavy chránených území. Výnimky z podmienok ochrany chránených území. Chránená rastlina, chránený živočích – zákazy.

10. Zákon o ochrane prírody a krajiny. Práva a povinnosti pri ochrane drevín. Vstup na pozemky zamestnancami orgánu ochrany prírody. Náhrada za obmedzenie bežného obhospodarovania na lesnom pozemku. Orgány ochrany prírody a vydávanie ich vyjadrení podľa § 9 zákona o ochrane prírody a krajiny vo vzťahu k lesnému hospodárstvu a k povoľovaniu výrubu drevín. Osobitosti konania vo vzťahu k lesnému hospodárstvu. Záväznosť rozhodnutí, súhlasov a vyjadrení orgánov ochrany prírody pre iné orgány štátnej správy.

11. Zákon o priestupkoch. Pozitívne a negatívne vymedzenie priestupku. Zavinenie. Sankcie. Posudzovanie priestupkov. Blokové a rozkazné konanie.

12. Priestupky a iné správne delikty na úseku lesného hospodárstva. Posudzovanie. Sankcie. Zakázané činnosti v lesoch. Výnimky zo zakázaných činností v lesoch. Iné správne delikty.

13. Lesná stráž. Navrhovanie a podmienky pre ustanovenie člena lesnej stráže. Práva, povinnosti a oprávnenia členov lesnej stráže. Zánik členstva a odvolanie člena lesnej stráže.

14. Lesná stráž. Krajná núdza a nutná obrana. Použitie donucovacích prostriedkov. Poistenie.

15. Základy trestnej zodpovednosti. Trestný čin. Znaky skutkovej podstaty trestných činov. Definícia škody podľa trestného zákona. Krádež. Trestné činy proti životnému prostrediu: Ohrozenie a poškodenie životného prostredia. Porušovanie ochrany rastlín a živočíchov. Porušovanie ochrany stromov a krov.